DA Den Europæiske Unions Tidende C 84/14

Oplysninger om geografiske betegnelser fra Republikken Korea

2009/C 84/11

Som led i de igangværende forhandlinger om indgåelse af en frihandelsaftale med Republikken Korea føres der drøftelser om beskyttelse i EU af de betegnelser, der er anført nedenfor og registreret i Republikken Korea efter »Agricultural Products Quality Control Act« som geografiske betegnelser. Navnene på denne liste supplerer de navne, der blev offentliggjort den 7. juni 2008 i EUT C 141/15 med henblik på eventuelle indsigelser, og som fortsat er under overvejelse for beskyttelse i EU.

For så vidt som produkter omfattet af Rådets forordning (EF) nr. 510/2006 af 20. marts 2006 om beskyttelse af geografiske betegnelser og oprindelsesbetegnelser for landbrugsprodukter og fødevarer (1) er berørt, er beskyttelse i form af optagelse i det register, der er omhandlet i forordningens artikel 7, under overvejelse.

Kommissionen opfordrer medlemsstater, tredjelande og fysiske eller juridiske personer med retmæssige interesser, der er etableret eller bosiddende i en medlemsstat eller et tredjeland, til at gøre indsigelse mod en sådan beskyttelse ved at indgive en behørigt begrundet erklæring.

Indsigelser skal være Europa-Kommissionen i hænde senest to måneder efter datoen for offentliggørelsen af denne meddelelse.

Indsigelser tages kun i betragtning, hvis de modtages, inden nævnte frist udløber, og hvis de viser, at beskyttelse af den foreslåede betegnelse:

a) kolliderer med navnet på en planteart eller en dyrerace og derfor vil kunne vildlede forbrugerne med hensyn til produktets virkelige oprindelse (artikel 3, stk. 2, i forordning (EF) nr. 510/2006)

b) er enslydende eller delvis enslydende med en betegnelse, der allerede er registreret i henhold til forordning (EF) nr. 510/2006 og udløser de situationer, som er beskrevet i artikel 3, stk. 3

c) hvis registreringen som følge af et varemærkes anseelse og omdømme og varigheden af dets anvendelse vil kunne vildlede forbrugerne med hensyn til produktets virkelige oprindelse (artikel 3, stk. 4, i forordning (EF) nr. 510/2006)

d) vil skade en enslydende eller delvis enslydende betegnelse eller et varemærke eller produkter, som lovligt har været markedsført i mindst de seneste fem år forud for datoen for offentliggørelse af denne meddelelse (artikel 7, stk. 3, litra c), i forordning (EF) nr. 510/2006)

e) eller hvis de kan fremlægge oplysninger, ud fra hvilke det kan konkluderes, at den betegnelse, der foreslås beskyttet, er blevet en artsbetegnelse, jf. artikel 3, stk. 1, forordning (EF) nr. 510/2006.

Ovennævnte kriterier vil blive vurderet i forhold til EF's område, som i forbindelse med intellektuelle ejendomsrettigheder kun refererer til det eller de områder, hvor de pågældende rettigheder er beskyttet.

Indsigelser bør sendes til følgende e-mailadresse: AGRI-A2@ec.europa.eu

Denne meddelelse er ikke til hinder for, at der ansøges om registrering af navne fra Republikken Korea efter artikel 5, stk. 9, i forordning (EF) nr. 510/2006.

Geografiske betegnelser for landbrugsprodukter og fødevarer (2)

* Note: L: landbrugsprodukt, F: forarbejdet produkt, H: husdyrprodukt, S: skovbrugsprodukt.

1. Landbrugs- og husdyrprodukter

Nr. (3) Produkt (4) Forslag til registreret navn (5) Navn på engelsk (6) Note (7) Svarer muligvis til varemærkeklasse (8) Bemærkning (9) 46 Vandmelon Haman Subak ( ) Haman Watermelon L 31 47 Ginseng-produkter Goryeo Insamjepum ( ) Korean Ginseng Products F 31 48 Ginseng-produkter Goryeo Hongsamjepum ( ) Korean Red Ginseng Products F 31 49 Byg Gunsan Chalssalborissal ( ) Gunsan Glutinous Barley L 30 50 Grøn te Jeju Nokcha ( ) Jeju Green Tea F 30 51 Oksekød Hongcheon Hanwoo ( ) Hongcheon Hanwoo Beef H 29





2. Skovbrugsprodukter

Nr. Produkt Forslag til registreret navn Navn på engelsk Note Svarer muligvis til varemærkeklasse Bemærkning 15 Corni fructus Gurye Sansuyu ( ) Gurye Corni fructus S 31 16 Ahornsaft Gwangyang baekunsan Gorosoe ( ) Gwangyang baekunsan Acer mono sap S 32

(1) EUT L 93 af 31.3.2006, s. 12.

(2) Liste meddelt af myndighederne i Republikken Korea som led i de igangværende forhandlinger om indgåelse af en frihandelsaftale. Uddrag af Koreas register over geografiske betegnelser i henhold til Agricultural Products Quality Control Act No. 7675 af 4. august 2005.

(3) Kolonne »Nr.« som meddelt af myndighederne i Republikken Korea.

(4) Kolonne »Produkt« som meddelt af myndighederne i Republikken Korea.

(5) »Transskribering til engelsk« som meddelt af myndighederne i Republikken Korea.

(6) »Navn på engelsk« som meddelt af myndighederne i Republikken Korea.

(7) Kolonne »Note« som meddelt af myndighederne i Republikken Korea.

(8) Kolonne »Svarer muligvis til varemærkeklasse« er ikke meddelt af myndighederne i Republikken Korea. Kun til information. Baseret på den internationale klassifikation af varer og tjenesteydelser (Nice-klassifikation).

(9) Kolonne »Bemærkning« er ikke meddelt af myndighederne i Republikken Korea. Kun til information.